Omnibus presentes litteras inspecturis, magister Michael curie Senonensis officialis in Domino salutem. Notum facimus quod in nostra presentia constituta nobilis mulier Bancelina de Regniaco lo Ferron dedit et concessit in perpetuam elemosinam ecclesie Vallis lucentis quicquid juris in villa de Corgenai tam in costumis, redditibus, censu quam rebus aliis quocumque modo habebat, fiducians in manu nostra quod prefate ecclesie debitam bona fide pro posse suo portabit garentiam super elemosina prenotata et quod in supradictis rebus per se vel per alium nichil a modo reclamabit. Promisit etiam quod eandem elemosinam pro posse suo laudari faciet a domino feodali. Godinus vero et Luca dictaque nate, filii ejusdem Bancelina, elemosinam supradictam laudaverunt coram nobis, voluerunt et libenti animo concesserunt, fiduciantes in manu nostra quod in prefatis rebus nichil de cetero re clamabunt per se vel per alium et quod garantient bona fide pro posse suo dictam elemosinam ecclesie prenominate. In cujus rei memoriam et testimonium, presentes litteras sigillo curie Senonensis sine alicujus prejudicio fecimus roborari. Actum anno Domini M° CC° vicesimo quinto mense decembri.